CELEX: 22019D1646
Language: da
Date: 2017-12-15 00:00:00
Title: Det Blandede EØS-Udvalgs afgørelse nr. 240/2017 af 15. december 2017 om ændring af bilag XI (Elektronisk kommunikation, audiovisuelle tjenesteydelser og informationssamfund) til EØS-aftalen [2019/1646]

3.10.2019   
               
               
                  DA
               
               
                  Den Europæiske Unions Tidende
               
               
                  L 254/52
               
            
         DET BLANDEDE EØS-UDVALGS AFGØRELSE
         Nr. 240/2017
         af 15. december 2017
         om ændring af bilag XI (Elektronisk kommunikation, audiovisuelle tjenesteydelser og informationssamfund) til EØS-aftalen [2019/1646]
         DET BLANDEDE EØS-UDVALG HAR —
         under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
         ud fra følgende betragtninger:
         
                     (1)
                  
                  
                     Kommissionens gennemførelsesafgørelse (EU) 2017/1438 af 4. august 2017 om ændring af beslutning 2007/131/EF om at muliggøre samordnet anvendelse i Fællesskabet af frekvensressourcerne til udstyr, der benytter ultrabredbåndsteknologi (1), skal indarbejdes i EØS-aftalen.
                  
               
                     (2)
                  
                  
                     Kommissionens gennemførelsesafgørelse (EU) 2017/1483 af 8. august 2017 om ændring af beslutning 2006/771/EF om samordning af frekvensressourcer til kortdistanceudstyr og om ophævelse af beslutning 2006/804/EF (2) skal indarbejdes i EØS-aftalen.
                  
               
                     (3)
                  
                  
                     Gennemførelsesafgørelse (EU) 2017/1483 ophæver med virkning fra 1. januar 2018 Kommissionens afgørelse 2006/804/EF (3), som er indarbejdet i EØS-aftalen, og som derfor skal udgå af EØS-aftalen med virkning fra 1. januar 2018.
                  
               
                     (4)
                  
                  
                     Bilag XI til EØS-aftalen bør derfor ændres —
                  
               VEDTAGET DENNE AFGØRELSE:
         
            Artikel 1
            I bilag XI til EØS-aftalen foretages følgende ændringer:
            
                        1)
                     
                     
                        Følgende led tilføjes i punkt 5cw (Kommissionens beslutning 2007/131/EF):
                        
                                    »—
                                 
                                 
                                    
                                       32017 D 1438: Kommissionens gennemførelsesafgørelse (EU) 2017/1438 af 4. august 2017 (EUT L 205 af 8.8.2017, s. 89).«
                                 
                              
                  
                        2)
                     
                     
                        Følgende led tilføjes i punkt 5cz (Kommissionens beslutning 2006/771/EF):
                        
                                    »—
                                 
                                 
                                    
                                       32017 D 1483: Kommissionens gennemførelsesafgørelse (EU) 2017/1483 af 8. august 2017 (EUT L 214 af 18.8.2017, s. 3).«
                                 
                              
                  
                        3)
                     
                     
                        Punkt 5cza (Kommissionens beslutning 2006/804/EF) udgår med virkning fra 1. januar 2018.
                     
                  
         
            Artikel 2
            Den islandske og den norske udgave af gennemførelsesafgørelse (EU) 2017/1438 og (EU) 2017/1483, der offentliggøres i Den Europæiske Unions Tidendes EØS-tillæg, er begge autentiske.
         
         
            Artikel 3
            Denne afgørelse træder i kraft den 16. december 2017, forudsat at alle meddelelser er indgivet, jf. EØS-aftalens artikel 103, stk. 1 (*1).
         
         
            Artikel 4
            Denne afgørelse offentliggøres i Den Europæiske Unions Tidendes EØS-afsnit og EØS-tillæg.
         
         
            Udfærdiget i Bruxelles, den 15. december 2017.
            
               
                  På Det Blandede EØS-Udvalgs vegne
               
               Sabine MONAUNI
               
                  Formand
               
            
         
         
            (1)  EUT L 205 af 8.8.2017, s. 89.
         
            (2)  EUT L 214 af 18.8.2017, s. 3.
         
            (3)  EUT L 329 af 25.11.2006, s. 64.
         
            (*1)  Ingen forfatningsmæssige krav angivet.